text: Røveri i bybus
  21 februar 2013 kl. 07.50
  En ung mand med asiatisk udseende begik onsdag aften røveri i en bybus i Vejle. Han truede med en køkkenkniv og fik udlevet et mindre beløb og chauffør-tasken.
  Røveriet skete kl. 21.30. Den unge mand steg på bybussen på Trafikcentret på Banegården. Ved Nørretorv trykkede han på Stop-knappen - og bussen holdt ind ved stoppestedet på Nørrebrogade.
  Den unge mand gik ikke ud af bussen, men gik i stedet op til chaufføren og truede med en køkkenkniv. Derefter løber han ad den nærliggende sidegade, Nutzhornsgade.
  En politihund fandt senere en kniv i Ørstedsgade. Det menes at være gerningsvåbenet.
  Røveren beskrives som 18-20 år, asiatisk af udseende. Han maskerede sig med en sort hætte og en mørk jakke med blåt på ærmerne.
  